ഇന്ധന വില വര്ദ്ധനവില് വേണ്ടത് ക്രിയാത്മക നടപടികള് ന്യൂഏജ് എഡിറ്റോറിയല് കോവിഡ് വ്യപനത്തിന്റെ കെടുതികള് വിട്ട് വിപണികള് ഉണര്വിലേക്ക് എത്തിയ സാഹചര്യത്തില് പൊതുവേ ഇന്ധന ഡിമാന്ഡ് ഉയര്ന്നിരിക്കുന്നൂ. സമ്ബത് വ്യവസ്ഥകള് കരുത്ത് നേടും തോറും എണ്ണ ഉപഭോഗം ഉയരുകയും ക്രൂഡ് വില വര്ദ്ധിക്കുകയും ചെയ്യുന്നുണ്ട്. എന്നാലും നിലവില് എണ്ണ ഉല്പാദനം വര്ധിച്ചിട്ടില്ല. ബ്രന്ഡ് ക്രൂഡ് വില നിലവില് ബരലിന് 84 ഡോളര് കടന്നിരിക്കുന്നു. നവമ്ബര് ഒന്നിന് പെട്രോളിനും ഡീസലിനും 48 പൈസ വീതം വര്ധിപ്പിച്ചതോടെ സംസ്ഥാനത്ത് പെട്രോള് വില 112 കടന്നു. ഡീസല് വില 105 ലും എത്തി. വാണിജ്യ ആവശ്യത്തിനുള്ള എല് പി ജി സിലിണ്ടറിന് 266 രൂപയാണ് വര്ദ്ധിച്ചത്. ഗാര്ഹിക ആവശ്യത്തിനുള്ള എല് പി ജി വില കഴിഞ്ഞ രണ്ടു മാസത്തിനിടയില് നാല് തവണയാണ് ഉയര്ത്തിയത്. ഇതെല്ലാം രാജ്യത്തെ സാധാരണ ജനജീവിതത്തെ കാര്യമായി ബാധിച്ചിരിക്കുന്നു. ഒപെക് രാജ്യങ്ങളുടെ എണ്ണ ഉല്പ്പാദനം വെട്ടിക്കുറയ്ക്കാനുള്ള നടപടികള് എണ്ണ വില തകര്ന്നടിഞ്ഞ ഘട്ടത്തിലെ നിര്ണായക തീരുമാനം എന്ന നിലയില് ശ്രദ്ധേയമായിരുന്നു. അത് നിലവിലെ സാഹചര്യങ്ങളിലും പ്രധാനമാണ്. വ്യവസായ മേഖലകള് ആഗോളതലത്തില് ശക്തമായ തിരിച്ചുവരവ് നടത്താന് ഒരുങ്ങുമ്ബോള് അത് ഇന്ധനത്തിന് വര്ദ്ധിച്ച ഡിമാന്ഡ് ഉറപ്പിക്കുന്നുണ്ട്. മറ്റ് രാജ്യാന്തര സാഹചര്യങ്ങളും എണ്ണ വിലയെ ഉയര്ത്താനാണ് സാധ്യത. ചുരുക്കത്തില് ആഗോള രാഷ്ട്രീയ, സാമ്ബത്തിക സാഹചര്യങ്ങളില് എണ്ണയുടെ സ്വാധീനം വീണ്ടും വര്ധിക്കുകയാണ്. ആഗോള വിപണിയില് ക്രൂഡ് വില ഇനിയും വര്ധിക്കാനുള്ള സാധ്യത വിലയിരുത്തപ്പെടുന്ന സവിശേഷ സാഹചര്യം രാജ്യത്തെ ഇന്ധന വിലക്കയറ്റം രൂക്ഷമാക്ക്മെന്ന ആശങ്കയാണ് പൊതുവെ ഉയര്ത്തുന്നത്. ഈ സാഹചര്യത്തില് ഇന്ധനത്തിന് സര്ക്കാര് വര്ദ്ധിപ്പിച്ച എക്സൈസ് ഡ്യൂട്ടി നിരക്കുകള് പിന്വലിക്കണമെന്ന ആവശ്യം ശക്തമാണ്. എന്നാല് ഈ വിഷയത്തില് കേന്ദ്രവും സംസ്ഥാനങ്ങളും ഒരുമിച്ചുള്ള കൂട്ടായ തീരുമാനം ആവശ്യമാണെന്ന് ധനമന്ത്രി നിര്മ്മല സീതാരാമന് അഭിപ്രായപ്പെട്ടിരുന്നു. നിലവില് സംസ്ഥാനങ്ങള്ക്ക് നികുതി വരുമാനം കാര്യമായി കുറയുന്ന സാഹചര്യത്തില് സംസ്ഥാനങ്ങള് അതിന് തയ്യാറാകുമോ എന്നതാണ് ചോദ്യം. ഇന്ധനവില ജി എസ് ടി പരിധിയില് കൊണ്ടുവരുന്നത് വിലക്കയറ്റ രൂക്ഷത കുറക്കാന് സഹായകമാകുമെന്ന് ഏജന്സികളുടെ പഠനങ്ങളും വിലയിരുത്തലുകളും പുറത്തുവന്നിരുന്നൂ. എന്നാല് ജി എസ് ടി കൗണ്സിലില് സംസ്ഥാനങ്ങള് അതില് നിന്ന് പിന്നോട്ടു പോയി. ഇന്നത്തെ സാഹചര്യങ്ങളില് അങ്ങനെയുള്ള ക്രിയാത്മക നടപടികള്ക്ക് വലിയ പ്രാധാന്യമുണ്ട്. കോവിഡ് വ്യാപന ഫലങ്ങള് പരിക്ഷീണമാക്കിയ സമ്ബദ് വ്യവസ്ഥയെയും സാധാരണ ജനങ്ങളുടെ ജീവിതത്തെയും പിന്തുണയ്ക്കുക എന്ന വലിയ കര്ത്തവ്യമാണ് സര്ക്കാരിന് മുന്നിലുള്ളത്. അതില് നിന്ന് കേന്ദ്ര, സംസ്ഥാന സര്ക്കാരുകള് ഇനിയും പിന്നോട്ട് പോവരുത്. സര്ക്കാര് ക്രിയാത്മക നടപടികള് സ്വീകരിക്കുകയാണ് വേണ്ടത് ബെന്നി തോമസ് രാജ്യത്ത് ഇന്ധനവില ക്രമാതീതമായി കുതിച്ചുയരുന്ന സാഹചര്യമാണ് ഉള്ളത്. ആഗോളവിപണിയില് ക്രൂഡ് വില വര്ദ്ധിച്ചു എന്ന പേരില് ഇന്ധനവില വര്ധപ്പിക്കുകയാണ് സര്ക്കാര് ചെയ്യുന്നത്. അത് നീതീകരിക്കവുന്ന്തല്ല. അന്താരാഷ്ട്ര വിപണിയില് ക്രൂഡ് വില കുറഞ്ഞു നിന്ന സാഹചര്യത്തിലും ഇവിടെ എണ്ണവില കുറചിരുന്നില്ല. ക്രൂഡ് വില മുപ്പത് ഡോളറിലും താഴെ നിന്ന സാഹചര്യത്തിലും ഇവിടെ ഇന്ധന നികുതി കൂട്ടുകയാണ് ചെയ്തത്. വര്ദ്ധിപ്പിച്ച ഇന്ധന നികുതി കുറയ്ക്കുന്നത്ടക്കമുള്ള ക്രിയാത്മക നടപടികളാണ് സര്ക്കാര് സ്വീകരിക്കേണ്ടത്. കേന്ദ്രവും സംസ്ഥാന സര്ക്കാരുകളും ഈ കാര്യത്തില് കൂടുതല് പ്രായോഗിക സമീപനമാണ് പുലര്ത്തേണ്ടത്. കോവിഡിന്റെ ദുരിത കാലത്ത് വലിയ കഷ്ടതകള് നേരിടുന്ന ജനങ്ങള്ക്ക് ഇന്ധന വിലക്കയറ്റം വലിയ ദുരിതമാണ് സമ്മാനിച്ചത്. പെട്രോള് ഡീസല് വില വര്ധന എല്ലാ രംഗത്തും വിലക്കയറ്റം ഉണ്ടാക്കും. ഇത് രാജ്യത്തിന്റെ സമ്ബത് വ്യവസ്ഥയെയും ബാധിക്കും. അതുകൊണ്ടുതന്നെ ഇന്ധന നികുതി കുറച്ചുകൊണ്ടുള്ള നടപടികള് ആവശ്യമാണ്. വലിയ വിലക്കയറ്റ ഭീഷണിയില്നിന്ന് രാജ്യത്തെ രക്ഷിക്കാന് അത് ആവശ്യമാണ്. കേന്ദ്രസംസ്ഥാന സര്ക്കാരുകള് ഇത്തരം ക്രിയാത്മക നടപടികളിലേക്ക് നീങ്ങണം. ഇന്നത്തെ സാഹചര്യങ്ങളില് അതിന്റെ വലിയ ആവശ്യകത ഉണ്ട്. ഹെല്ത്ത് കെയര് രംഗത്ത് പ്രവര്ത്തിക്കുന്ന മാനേജ്മെന്റ് പ്രൊഫഷണലാണ് ഇന്ധന വിലക്കയറ്റം സമ്ബത് രംഗം സങ്കീര്ണമാക്കും അനില്കുമാര് ശര്മ്മ രാജ്യത്തെ ഇന്ധന വിലയിലെ വര്ധന സാമ്ബത്തിക മേഖലയില് സാഹചര്യങ്ങള് കൂടുതല് സങ്കീര്ണ്ണമാക്കി മാറ്റും. ക്രൂഡോയില് വിലയിലുണ്ടായ വര്ധന രാജ്യത്തെ ഇറക്കുമതിയില് വലിയ ബാധ്യതയായി മാറുന്നുണ്ട്.201819 കാലത്തെ ക്രൂഡോയില് ഇറക്കുമതിക്ക് വേണ്ടി 10,000 കോടി ഡോളറാണ് രാജ്യം ചെലവിട്ടത്. ഇത് നിലവിലും വര്ദ്ധിക്കുകയാണ്. ഇന്ധന ഉപഭോഗം കുറയ്ക്കാന് ശ്രമം നടത്തുന്നതും ഈ സാഹചര്യത്തിലാണ്. നിലവില് രാജ്യത്ത് പെട്രോള് ഡീസല് വില കാര്യമായി ഉയര്ന്നിരിക്കുന്നു. ഇത് ഇനിയും വര്ധിക്കാനാണ് സാധ്യത. ഉപഭോഗം ഉയരുകയും ഉല്പാദനം കുറയുകയും ചെയ്തിരിക്കുന്നു. എണ്ണ ഉല്പാദനം കുറയ്ക്കുകയെന്നത് സൗദി അറേബ്യയുടെ തീരുമാനം ആണ്. ഈ തീരുമാനത്തെ മറ്റു പല രാജ്യങ്ങളും എതിര്ക്കുന്നുണ്ട്. അതിനാല് തന്നെ ഇനി ഉല്പാദന നിയന്ത്രണത്തില് ഇളവ് ഉണ്ടാകാനാണ് സാധ്യത. ക്രൂഡ് വില ഡിസംബറോടെ 90 ഡോളര് എത്താന് സാധ്യതയുണ്ട്. ഇറക്കുമതി വഴി സാമ്ബത്തികരംഗത്ത് അധിക ബാധ്യതയാണ് വരുന്നത്. ഇവിടെ ഉപഭോഗം അധികവും ഇറക്കുമതിയിലൂടെ ആണ് നടക്കുന്നത്. നമുക്ക് മറ്റ് ഉല്പാദനം കുറവാണ്. ഉയര്ന്ന ഉപഭോഗം വഴി വലിയ സാമ്ബത്തിക ബാധ്യത രാജ്യം നേരിടുകയാണ്. ഇനി വിലക്കയറ്റം തടയാനായി ഇന്ധന നികുതിയില് സര്ക്കാരിന് ഇളവ് നല്കേണ്ടിവരുന്ന സാഹചര്യമാണ് ഉള്ളത്. സാമ്ബത്തിക നിരീക്ഷകനും കേരളകൗമുദി യുടെ ബിസിനസ് എഡിറ്ററുമാണ് സര്ക്കാരുകളുടെ യോജിച്ചുള്ള നീക്കം ആവശ്യമാണ് ജോസ് വിശ്വം രാജ്യത്ത് ഇന്ധന വിലക്കയറ്റം വളരെ രൂക്ഷമാവുകയാണ്. ഓരോ ദിവസവും വില വര്ദ്ധിക്കുന്നു. ഇത് നിത്യോപയോഗ സാധനങ്ങള്ക്ക് എല്ലാം വില വര്ധിപ്പിക്കും. എല്ലാ സാധനങ്ങള്ക്കും ഇപ്പോള് വിലക്കയറ്റമാണ്. കോവിഡിന്റെ ദുരിത കാലത്താണ് ഇത് സംഭവിക്കുന്നത്. ക്രൂഡ് വില ഉയരുന്നു എന്ന നിലയില് ആണ് വില വര്ധിപ്പിക്കുന്നത്. ഇത് കുറയ്ക്കാനുള്ള നടപടികള് ആവശ്യമാണ്. ഇന്ധനത്തിന് വര്ദ്ധിപ്പിച്ച നികുതി പിന്വലിക്കാന് തയ്യാറാവണം. വില കുറയുകയും സാധാരണ ജനങ്ങള്ക്ക് ആശ്വാസം ആവുകയും ചെയ്യും. ജി എസ് ടി നികുതിയിലും അശാസ്ത്രീയത ഉണ്ട്. പാചകവാതകം ജി എസ് ടി യില് ആവുമ്ബോള് വില കുറയും എന്ന് പറയുന്നു. അത് ഉണ്ടായില്ല. ജി എസ് ടി വഴി കൂടുതല് നികുതി കേന്ദ്രത്തിന് കിട്ടുന്നു. സംസ്ഥാനങ്ങള്ക്ക് നഷ്ടമാവുകയും ചെയ്തു. നിലവില് കോവിട് മൂലം ജനങ്ങള്ക്ക് വരുമാനം കുറഞ്ഞിരിക്കുന്നു. തൊഴില് നഷ്ടമായി. സാധാരണക്കാര്ക്ക് ജീവിത ഭദ്രത ഇല്ല. അതിനിടയില് ഉണ്ടാകുന്ന വിലക്കയറ്റം അവര്ക്ക് വലിയ ആഘാതമായി മാറും. അതുകൊണ്ട് കേന്ദ്രസംസ്ഥാന സര്ക്കാരുകള് യോജിച്ചുള്ള നടപടികള് ഉണ്ടാവണം. എങ്കില് ജനങ്ങള്ക്ക് അത് വലിയ ആശ്വാസമാകും. വ്യാപാരിയും സാമൂഹിക നിരീക്ഷകനുമാണ്